Razvoj vakcina je obično vrlo dugotrajan proces.
U prosjeku je potrebno 8 godina do odobrenja.
U zadnjih nekoliko godina, stekli smo mogućnost za proizvodnju mRNA vakcina
koje možemo napraviti mnogo brže.
Pa, kako ove vakcine funkcionišu?
Jesu li bezbjedne?
I kako se razlikuju od tradicionalnih?
Ali prvo morate razumjeti kako funkcioniše naš imuni sitem.
Kada virus uđe u vaše tijelo, zakačiće se za jednu od vaših ćelija
i ubrizgati svoj DNK ili RNK u nju.
To je kao nacrt, uputstvo za vaše ćelije koje sadrži instrukcije o tome šta vaša ćelija treba da proizvede.
U ovom slučaju, virusna RNK će narediti vašoj ćeliji
da proizvede još kopija istog virusa.
Ćelije postaju fabrike virusa, izbacujući nove kopije virusa
koje onda mogu inficirati još više vaših ćelija.
Ali ne brinite, naša tijela imaju odbrambeni sistem protiv stranih napadača.
Imuni sistem napada bilo koji protein, virus ili bakteriju koji ne pripadaju našem tijelu.
Ali potrebno je par dana da bi imuni sistem naučio kako da se bori protiv napadača.
U međuvremenu, fabrike virusa rade non-stop, replicirajući virus velikom brzinom
te ga šire kroz naše tijelo.
Drugim riječima, počinjete pokazivati simptome toga što vas je inficiralo.
Nakon par dana, vaš imuni sistem je otkrio kako da napadne virus
i počinje proizvoditi antitijela.
Ta antitijela se kače na viruse, sprječavajući ih da inficiraju još ćelija
i obilježavaju ih za uništenje.
Kao što vidite, imuni sistem je izvanredan, ali je spor u organizovanju protivnapada.
To je i razlog zašto se uopšte i razboljevamo.
Zato razvijamo vakcine, kako bismo mu pomogli.
Osnovna ideja je da se imuni sistem unaprijed istrenira da prepozna infekciju
prije nego što do nje dođe.
To je kao da imunom sistemu pokazujete sliku virusa i kažete:
"Ako ikad vidiš ovog, ubij ga!"
Postoje razne vrste vakcina, ali hajde da vidimo najnovije,
mRNA vakcine.
Da bismo razumjeli kako funkcionšu, hajde da uzmemo COVID19 pandemiju za primjer.
Vjerovatno ste vidjeli slike koronavirusa, sa njegovim izraženim šiljcima.
Ovi šiljci omogućuju virusu da se zakači za posebne ćelije u vašem tijelu
i da ih inficira.
Evo šta je ključna ideja za COVID19 vakcinu: Šta ako bismo istrenirali naš imuni sistem
da prepozna šiljke, tako što bismo natjerali naše tijelo da ih proizvode?
Kako bi to uradili, naučnici su uzeli virusov RNK nacrt i iz njega izolovali samo dio odgovoran
za proizvodnju šiljaka.
Naoružani ovim nacrtom, napravili su mRNA u prevodu - informacionu RNK
To je posebna vrsta RNK koja može ući u vaše ćelije i dati im uputstva.
U ovom slučaju, RNK sadrži uputstvo o tome kako proizvesti šiljke koronavirusa,
dakle ne čitav virus, samo šiljke.
Dakle, mRNA vakcine sadrže nacrt tj uputstvo za vaše ćelije kojim im naređuju da naprave djelić virusa u velikim količinama,
skoro kao da im daju recept koji treba da prate.
Jednom kad se ovo krene dešavati, vaš imuni sistem kreće u akciju i počinje učiti
kako da se bori protiv ovih uljeza.
Opet je imunom sistemu potrebno vrijeme da bi se izborio protiv ovih šiljaka, ali nećete ni od čega oboljeti
jer su u pitanju samo šiljci, a ne čitav virus.
I to je to!
Vaš imuni sistem je naučio kako da napadne šiljke koronavirusa.
Vremenom će ih sve uništiti. Čak će i razgraditi samu mRNA vakcinu.
Jedina stvar koja ostaje u vašem tijelu su posebne "B ćelije" tj memorijske ćelije.
One mogu da kruže u tijelu mjesecima ili godinama sve dok vas isti virus ponovo ne inficira.
Ako se to desi, B ćelije mogu da proizvedu odgovarajuća antitijela,
sprječavajući virus da se širi tijelom i da vas učini bolesnim.
Ono što je zanimljivo kod mRNA vakcina je da se mogu relativno brzo napraviti
čim saznamo DNK ili RNK sekvencu novog virusa.
I drugo, to što vakcina proizvodi samo djelić virusa,
znači da se ne možemo razboljeti od njega.
Tradicionalne vakcine koriste oslabljenu verziju čitavog virusa.
Ovo takođe izaziva odgovor imunog sistema ali može uzrokovati i blaže simptome.
Sada znate kako mRNA vakcine rade
Ali ne morate vjerovati meni na riječ.
Svi izvori korišteni za stvaranje ovog videa su navedeni u opisu ispod.
Slobodno ih pogledajte ako želite još detaljnije objašnjenje.
Lajkujte ovaj video ako vam je bio interesantan i razmotrite da se pretplatite
na ovaj kanal.
Hvala na gledanju, pozdrav do idućeg puta!